သဒ္ဒါမတတ် စာမတတ်

သဒ္ဒါမတတ် စာမတတ် သည် မြန်မာဆိုရိုးစကား ဖြစ်သည်။ အဓိပ္ပာယ် “သဒ္ဒါမတတ် စာမတတ်” ဆိုသည်မှာ “သဒ္ဒါမတတ်” (ပါဠိသဒ္ဒါကို မတတ်မြောက်ပါက) “စာမတတ်” (ပါဠိစာပေကို တတ်မြောက်သည်ဟု မဆိုနိုင်) ဟု ဆိုလိုသည်။ ဆိုလိုသည်မှာ ပါဠိစာပေကို လေ့လာရာတွင် သဒ္ဒါသည် အခြေခံအကျဆုံးနှင့် အရေးအပါဆုံး အစိတ်အပိုင်းတစ်ခုဖြစ်ကြောင်းကို ဖော်ပြသည်။ သဒ္ဒါကို မတတ်မြောက်ပါက ပါဠိစာပေ၏ အဓိပ္ပာယ်ကို နားလည်ရန် မလွယ်ကူသောကြောင့် ပါဠိစာပေကို တတ်သည်ဟု မဆိုနိုင်ခြင်းဖြစ်သည်။ ဤဆိုရိုးစကားသည် ပါဠိစာပေလေ့လာရာတွင် သဒ္ဒါ၏ အရေးပါမှုကို အလေးပေးဖော်ပြသည်။ “သဒ္ဒတ်မတာ သဒ္ဒါမတတ်၊ စတ်မတာ စာမတတ်” ဟူ၍လည်း အသုံးပြုသည်။ ကိုးကားချက်များ "ကဝိလက္ခဏာ၊ သေချာစေ့စပ်၊ အရပ်ရပ်ပင်၊ သဒတ်မတာ၊ စတ်မတာဘူး၊" [၁၁၄၆] ရာမ။ ၇။ "သဒ္ဒါမတတ် စာမတ်တ ဟူသော စကားကို ကြားဖူးထားသောကြောင့်လည်း မိမိမှာ သဒ္ဒါကို အတော်အတန် ခေါက်မိပြီဖြစ်သောကြောင့် မိမိကိုယ်ကို စာတတ်သူဟူ၍ပင် ထင်မှတ်မိပေ၏။" [၁၂၉၁] မောင်ဝကျေး။ ၁၄၀။ "သဒ္ဒတ်မတာ သဒ္ဒါမတတ်၊ စတ်မတာ စာမတတ်၊" [၁၂၉၈] ဂါဗန်။ ၁၀၅။ ကိုးကား Category:မြန်မာဆိုရိုးစကားများ